Realme 3 Pro और Realme 2 Pro एक दूसरे से कितने अलग?  
रियलमी 3 प्रो का दाम 13,999 रुपये से शुरू
Realme 3 Pro डुअल रियर कैमरा सेटअप के साथ आता है 
Realme 2 Pro में है स्नैपड्रैगन 660 प्रोसेसर और 8 जीबी तक रैम
Realme 2 Pro के अपग्रेड वर्जन रियलमी 3 प्रो (Realme 3 Pro) को भारत में लॉन्च कर दिया गया है। Realme ब्रांड के इस नए स्मार्टफोन में फुल-एचचडी+ डिस्प्ले, 2.5डी कर्व्ड ग्लास और स्नैपड्रैगन 710 प्रोसेसर दिया गया है। रियलमी 3 प्रो (Realme 3 Pro) में 960 फ्रेम प्रति सेकेंड सुपर स्लो मोशन वीडियो रिकॉर्डिंग और 25 मेगापिक्सल का सेल्फी कैमरा है। इसके अलावा Realme 3 Pro में VOOC 3.0 फास्ट चार्जिंग सपोर्ट दिया गया है। रियलमी 3 प्रो पिछले साल लॉन्च हुए रियलमी 2 प्रो का अपग्रेड वर्जन है तो आइए अब कीमत और स्पेसिफिकेशन के आधार पर Realme 2 Pro और Realme 3 Pro के बीच का अंतर समझते हैं?

रियलमी 3 प्रो का दाम 13,999 रुपये से शुरू होता है। इस दाम में 4 जीबी रैम और 64 जीबी स्टोरेज वेरिएंट मिलता है। फोन के 6 जीबी रैम + 128 जीबी स्टोरेज वेरिएंट का दाम 16,999 रुपये है। Realme 3 Pro हैंडसेट कार्बन ग्रे, नाइट्रो ब्लू और लाइटनिंग पर्पल रंग में आएगा। रियलमी 3 प्रो की पहली से 29 अप्रैल को दोपहर 12 बजे आयोजित होगी। हैंडसेट को रियलमी की वेबसाइट और Flipkart से खरीदा जा सकेगा।

रियलमी 2 प्रो की कीमत में कटौती के बाद अब इसका 4 जीबी रैम/64 जीबी स्टोरेज वेरिएंट 11,990 रुपये, Realme 2 Pro (रिव्यू) का 6 जीबी रैम/ 64 जीबी स्टोरेज वेरिएंट 13,990 और इसका 8 जीबी रैम/128 जीबी स्टोरेज वेरिएंट 15,990 रुपये में बेचा जा रहा है।

डुअल-सिम Realme 3 Pro आउट ऑफ बॉक्स एंड्रॉयड पाई पर आधारित कलरओएस 6.0 पर चलेगा। वहीं, डुअल-सिम रियलमी 2 प्रो एंड्रॉयड 8.1 ओरियो पर आधारित कलरओएस 5.2 पर चलता है। कुछ समय पहले कंपनी ने घोषणा की थी कि मौजूदा स्मार्टफोन को एंड्रॉयड पाई पर आधारित कलरओएस 6.0 अपडेट जून तक मिलेगा।

Realme 3 Pro में 6.3 इंच का फुल-एचडी+ (1080x2340 पिक्सल) आईपीएस डिस्प्ले है, 19.5:9 आस्पेक्ट रेशियो के साथ। 2.5 डी कर्व्ड ग्लास के साथ आने वाले इस फोन में कॉर्निंग गोरिल्ला ग्लास 5 की प्रोटेक्शन है। रियलमी 2 प्रो में 6.3 इंच का फुल-एचडी+ (1080x2340 पिक्सल) डिस्प्ले है। स्क्रीन टू बॉडी रेशियो 90.8 प्रतिशत है। आस्पेक्ट रेशियो 19.5:9 है। पिक्सल डेनसिटी 409 पिक्सल प्रति इंच है।
रियलमी 3 प्रो में कंपनी ने ऑक्टा-कोर क्वालकॉम स्नैपड्रैगन 710 प्रोसेसर का इस्तेमाल किया है। जुगलबंदी के लिए 4 जीबी और 6 जीबी रैम है। इनबिल्ट स्टोरेज 128 जीबी तक है और ज़रूरत पड़ने पर 256 जीबी तक का माइक्रोएसडी कार्ड इस्तेमाल करना संभव है। रियलमी 2 प्रो में स्नैपड्रैगन 660 एआईई ऑक्टा-कोर प्रोसेसर का इस्तेमाल हुआ है। ग्राफिक्स के लिए एड्रेनो 512 जीपीयू दिया गया है। रैम और स्टोरेज पर आधारित इस हैंडसेट के तीन वेरिएंट हैं- 4 जीबी रैम/ 64 जीबी स्टोरेज, 6 जीबी रैम/ 64 जीबी स्टोरेज और 8 जीबी रैम/ 128 जीबी स्टोरेज। ज़रूरत पड़ने पर सभी वेरिेएंट में 256 जीबी तक का माइक्रोएसडी कार्ड इस्तेमाल करना संभव होगा।
अब बात कैमरा सेटअप की। Realme 3 Pro डुअल रियर कैमरा सेटअप के साथ आता है। पिछले हिस्से पर एफ/ 1.7 अपर्चर वाले 16 मेगापिक्सल प्राइमरी कैमरे के साथ एफ/ 2.4 अपर्चर वाला 5 मेगापिक्सल का सेकेंडरी कैमरा भी है। Realme 2 Pro में डुअल रियर कैमरा सेटअप है। प्राइमरी सेंसर 16 मेगापिक्सल का है। यह एफ/1.7 अपर्चर, 6पी लेंस और सोनी आईएमएक्स398 सेंसर से लैस है। इसके साथ जुगलंबदी में मौज़ूद है 2 मेगापिक्सल का सेंसर। यूज़र 30 फ्रेम प्रति सेकेंड की दर से 4K वीडियो रिकॉर्ड कर पाएंगे।
रियलमी 3 प्रो के फ्रंट पैनल पर एफ/ 2.0 अपर्चर वाला 25 मेगापिक्सल का सेल्फी कैमरा है। Realme 2 Pro के फ्रंट पैनल पर एफ/2.0 अपर्चर वाला 16 मेगापिक्सल का सेंसर है। यह एआई ब्यूटी 2.0 से लैस है।
अब बात कनेक्टिविटी की। Realme का लेटेस्ट हैंडसेट Realme 3 Pro ब्लूटूथ 5.0, 4जी वीओएलटीई, वाई-फाई 802.11एसी, जीपीएस/ए-जीपीएस, 3.5 एमएम हेडफोन जैक और माइक्रो-यूएसबी पोर्ट से लैस है। रियलमी 2 प्रो में भी समान फीचर दिए गए हैं।
अब बात बैटरी क्षमता की। रियलमी 3 प्रो की बैटरी 4,045 एमएएच की है। यह VOOC 3.0 फास्ट चार्जिंग को सपोर्ट करती है। वहीं, रियलमी 2 प्रो की बैटरी 3500 एमएएच की है।
अब बात डाइमेंशन और वज़न की। रियलमी 3 प्रो हैंडसेट का डाइमेंशन 156.8x74.2x8.3 मिलीमीटर है और वज़न 172 ग्राम। वहीं, दूसरी ओर रियलमी 2 प्रो का डाइमेंशन 156.7x74.0x8.5 मिलीमीटर है और इसका वज़न 174 ग्राम है।